

**OBEC PODHORANY**

**UZNESENIE**

č. 346/2018

zo zasadnutia Obecného zastupiteľstva v obci Podhorany konaného dňa **25.10.2018**

***Obecné zastupiteľstvo v Podhoranoch***

1. ***berie na vedomie***

 stanovisko **Okresného úradu Prešov, Odboru výstavby a bytovej politiky č. OU-PO-OVBP1/2018/43812/106244 zo dňa 23.10.2018** o preskúmaní návrhu Územného plánu obce Podhorany podľa §25 zákona č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon),

1. ***súhlasí***

 s vyhodnotením pripomienok podaných v rámci prerokovania návrhu Územného plánu obce Podhorany,

1. ***schvaľuje***

podľa § 27 ods. (3) stavebného zákona v nadväznosti na §11 ods. (4) písm. c) zákona 369/1990 Z. z. o obecnom zriadení v znení neskorších predpisov Územný plán obce Podhorany

1. ***žiada***

 starostu obce zabezpečiť prostredníctvom odborne spôsobilej osoby pre obstarávanie Územného plánu obce Podhorany :

1. v súlade s § 6 ods. (8) zákona č. 369/1990 Z.z. o obecnom zriadení v znení neskorších predpisov vyhlásenie Všeobecne záväzného nariadenia obce Podhorany č. 1/2018 zo dňa 25.10.2018, ktorým sa vymedzujú záväzné časti Územného plánu obce Podhorany,
2. označenie textovej časti, výkresovej časti a záväznej časti Územného plánu obce Podhorany schvaľovacou doložkou v súlade s § 28 ods. (1) stavebného zákona,
3. vyhotovenie registračného listu v súlade s § 28 ods. (5) stavebného zákona a jeho doručenie Ministerstvu dopravy a výstavby SR spolu s kópiou uznesenia o schválení Územného plánu obce Podhorany,
4. uloženie Územného plánu obce Podhorany v obci – na obecnom úrade , stavebnom úrade a na Okresnom úrade Prešov, Odbore výstavby a bytovej politiky do 3 mesiacov od jej schválenia,
5. v súlade s §27 ods. (4) písm. a) a b) stavebného zákona zverejnenie záväznej časti Územného plánu obce Podhorany na úradnej tabuli najmenej na 30 dní a jej doručenie dotknutým orgánom štátnej správy.

Overovatelia: Martin Hudák

 Ervín Oračko

 J o z e f O r a č k o

 starosta obce